ਪਰੀਮਰਜਨ ਨੇਗੀ
ਪਰੀਮਰਜਨ ਨੇਗੀ (ਅੰਗ੍ਰੇਜ਼ੀ: Parimarjan Negi; ਜਨਮ 9 ਫਰਵਰੀ 1993) ਇੱਕ ਭਾਰਤੀ ਸ਼ਤਰੰਜ ਦਾ ਗ੍ਰੈਂਡਮਾਸਟਰ ਹੈ। ਉਸਨੇ 13 ਸਾਲ, 4 ਮਹੀਨੇ, ਅਤੇ 20 ਦਿਨਾਂ ਦੀ ਉਮਰ ਵਿੱਚ ਗ੍ਰੈਂਡਮਾਸਟਰ ਦਾ ਖਿਤਾਬ ਪ੍ਰਾਪਤ ਕੀਤਾ, ਜਿਸ ਨਾਲ ਉਹ ਸਰਗੇਈ ਕਰਜਾਕਿਨ, ਪ੍ਰਗਗਨਾਨੰਧਾ ਰਮੇਸ਼ਬਾਬੂ ਅਤੇ ਨੋਦਿਰਬੇਕ ਅਬਦੁਸੈਟੋਰੋਵ ਤੋਂ ਬਾਅਦ ਇਤਿਹਾਸ ਦਾ ਛੇਵਾਂ ਸਭ ਤੋਂ ਛੋਟਾ ਗ੍ਰੈਂਡਮਾਸਟਰ ਬਣ ਗਿਆ। ਨੇਗੀ ਸਾਬਕਾ ਭਾਰਤੀ ਅਤੇ ਏਸ਼ੀਅਨ ਚੈਂਪੀਅਨ ਹੈ। ਉਸਨੇ ਨਾਰਵੇ ਦੇ ਟ੍ਰਾਮਸ ਵਿੱਚ 2014 ਦੇ ਸ਼ਤਰੰਜ ਓਲੰਪੀਆਡ ਵਿੱਚ ਕਾਂਸੀ ਦਾ ਤਗਮਾ ਜਿੱਤਣ ਵਾਲੀ ਭਾਰਤੀ ਟੀਮ ਲਈ ਚੋਟੀ ਦੇ ਬੋਰਡ ਉੱਤੇ ਖੇਡਿਆ। ਉਸਨੂੰ ਭਾਰਤ ਸਰਕਾਰ ਨੇ ਸਾਲ 2010 ਵਿੱਚ ਅਰਜੁਨ ਪੁਰਸਕਾਰ ਦਿੱਤਾ ਸੀ।